இரத்தப்புற்று நோயின் பல வகைகளுக்கும் ஒரு குறிப்பிட்ட காரணம் என்று ஒன்று அறியப்படவில்லை. இதன் 
பலவகைகளுக்கும் பல வகையான காரணங்கள் இருக்கின்றன. 
அறியப்பட்ட காரணங்களில், இயற்கையான மற்றும் செயற்கையான அயன்படுத்திய கதிர்வீச்சு, ஹ்யூமன் டி-லிம்ஃபோசைடிக் வைரஸ் போன்ற நச்சுரியித் தொற்றுக்கள், சில ரசாயனங்கள், குறிப்பாக பென்சைன் போன்றவை மற்றும் முன்பிருந்த புற்று நோய் திசுக்களுக்காக அளிக்கப்பட்ட கார அமிலமாக்கும் வேதிச்சிகிச்சை ஆகியவை அடங்கும்.
தீவிர நிணநீர்மை இரத்தப் புற்றுநோயினை உருவாக்கும் ஆபத்தை ஒரு சிறிய அளவு அதிகரிப்பதில் புகையிலைப் பழக்கத்திற்கு தொடர்புண்டு. 
சில நேரங்களில் தாயிடமிருந்து கருவிற்குக் கடத்தப்படுவதும் அறிவிக்கப்பட்டுள்ளது.

மற்ற வகையான புற்று நோய்களைப் போலவே, இரத்தப் புற்றுநோயும், மரபணுவில் திசு மரபுப் பிறழ்வின் காரணமாக விளைந்து, இதனால், அங்கோஜீன்களை செயல்படுத்துவதிலோ அல்லது புற்று நோய்க்கட்டி எதிர்ப்பணுவை செயலிழக்கச் செய்வதிலோ ஈடுபடுகிறது; மற்றும் அணுக்களின் இறப்பு, அவற்றின் வகையாக்கப் பிரிவு ஆகியவற்றிற்கும் இடையூறாகிறது. இந்த மரபுப் பிறழ்வுகள் உடனடியாக நிகழலாம். அல்லது கதிர்வீச்சு அல்லது புற்று நோயுண்டாக்கும் பொருட்கள் ஆகியவற்றாலும், மேலும் மரபியல் தொடர்பான காரணங்களினாலும் உருவாகலாம். நோயாளிகள் பற்றிய ஆய்வுகளில் பென்சைன் மற்றும் தலைச்சாயம் போன்ற பெட்ரோலிய வேதிப் பொருட்களின் பயன்பாட்டுடனும் இது தொடர்பு படுத்தப்பட்டுள்ளது. சில வகை இரத்தப் புற்றுநோய்களுக்கு நச்சுயிரிகளும் தொடர்புறுகின்றன. 
உதாரணமாக, ஹ்யூமன் இம்யூனோ டெஃபிஷினசி நச்சுயிரி அல்லது ஹ்யூமன் டி-லிம்ஃபோட்ரோபிக் நச்சுயிரி (அடல்ட் டி-செல் லுகேமியா / லிம்ஃபோமா என்பதை விளைவிக்கும் ஹெச்டிஎல்வி-1 மற்றும் -2) போன்ற நச்சுயிரித் தொற்றுக்களுடன் சில ஏஎல்எல் நோய்கள் தொடர்புற்றுள்ளன. இருப்பினும், சில நுண்ணுயிர்களுக்கு வெளிப்படுத்தப்படுவது, குழந்தைகளிடம் இரத்தப் புற்றுநோய்க்கு எதிரான பாதுகாப்பை குறைந்த அளவில் உருவாக்கலாம் என்று ஒரு அறிக்கை உரைக்கிறது.

சிலர் மரபணுக்கள் ரீதியாக இரத்தப் புற்றுநோய்க்கு ஏதுவான நிலையில் உள்ளனர். இந்த ஏதுவான நிலையை குடும்பத்தின் மருத்துவ வரலாறுகளும் மற்றும் இரட்டையர்களைப் பற்றிய ஆய்வுகளும் தெரிவிக்கின்றன. 
பாதிக்கப்பட்டவர்கள் ஒரு அணுவை மட்டுமோ அல்லது பல அணுக்களையோ பொதுவாகக் கொண்டிருக்கலாம். சில நேரங்களில், சில குடும்பங்களில் அதன் மற்ற உறுப்பினர்களைப் போல அனைவரும் ஒரே வகையான இரத்தப் புற்றுநோயை உருவாக்கத் தலைப்படுகிறார்கள். சில குடும்பங்களில் பாதிப்புக்குள்ளானவர்கள் வெவ்வேறு வகை இரத்தப் புற்றுநோய்கள் அல்லது அது தொடர்பான ரத்தப் புற்று நோய்களுக்கு ஆளாகிறார்கள்.

மரபியல் தவிர, அணுக்கோல் அசாதாரணங்களைக் கொண்டவர்களும், சில வகையான மரபியல் சார்ந்த நிலைகளைக் கொண்டவர்களும் இரத்தப் புற்றுநோய்க்கான ஆபத்திற்கு அதிக அளவில் வெளிப்படுகிறார்கள். 
உதாரணமாக, ட்வுன் சின்ட்ரோம் என்னும் குறைபாடு உள்ள நபர்கள் தீவிர இரத்தப் புற்றுநோயின் சில வகைகளுக்கான ஆபத்தை அதிக அளவில் கொண்டிருப்பார்கள். ஃப்ராங்கொனி அனிமியா, தீவிர நிணநீர்மை இரத்தப் புற்றுநோய்க்கான ஒரு ஆபத்துக் காரணியாக கூறப்படுகிறது.

அயனிப்படுத்துமை முறைமையில் அல்லாத கதிர்வீச்சு இரத்தப் புற்றுநோய்க்குக் காரணமாகிறதா என்பது பல வருடங்களாக ஆய்வு செய்யப்பட்டு வருகிறது. இண்டர்நேஷனல் ஏஜென்சி ஃபார் ரிசர்ச் ஆன் கான்சர் என்னும் நிபுணர் குழு இயற்கையாகவும் மற்றும் மின்சார சக்தியின் உற்பத்தி, கடத்துதல் மற்றும் பயன்பாடு ஆகியவற்றின்போது உருவாகும் நிலையான மற்றும் மிகவும் குறைந்த அலைவரிசையுடைய மின்காந்த சக்தி பற்றிய விரிவான ஆய்வு ஒன்றை நடத்தியது. 
ஈஎல்எஃப் காந்த சக்திப் புலங்கள் (மின்சக்தி அல்ல) அதிக அளவுகளில் குழந்தைப் பருவ இரத்தப் புற்றுநோயினை உண்டாக்கும் என்பதற்கு மிகக் குறைவான ஆதாரம் இருப்பதாக அது முடிவு கட்டியது. 
குறிப்பிடத்தக்க அளவுகளில் ஈஎல்எஃப் காந்தப் புலங்களுக்கு வெளிப்படுதல், இந்தக் காந்தப் புலங்களுக்கு வெளிப்படும் குழந்தைகளில் இரத்தப் புற்றுநோய்க்கான ஆபத்தை இரண்டு மடங்கு அதிகமாக உருவாக்கலாம்.. இருப்பினும், கடைப்பிடிக்கப்பட்ட நெறிமுறைகள் மற்றும் அபிப்பிராயங்கள் ஆகியவற்றில் இருக்கக் கூடிய தவறுகள் இந்த ஆபத்தை மிகைப் படுத்திக் கூறுவதற்கான வாய்ப்புண்டு என்றும் இந்த அறிக்கை கூறுகிறது. 
வயது வந்தவர்களில் இரத்தப் புற்றுநோய் அல்லது வேறு எந்த புற்று நோய்த் திசுவுடனுமான தொடர்புக்கான ஆதாரம் கிடைக்கப் பெறவில்லை. 
இருப்பினும் அத்தகைய அளவுகளில் ஈஎல்எஃப்களுக்கு வெளிப்படுவது என்பது சாதாரணமாக நடக்கும் ஒன்றல்ல. எனவே, பின்னாளில் அவ்வாறு ஈஎல்எஃப்களுக்கு வெளிப்படுவது ஒரு காரணமாக நிரூபிக்கப்பட்டாலும், அது அந்த வருடத்திய மொத்த நோய்க்கான நிகழ்வுகளில் 0.2 முதல் 4.95 சதம் வரையே இருக்கக் கூடும் என்று உலக சுகாதார மையம் முடிவாக உரைக்கிறது.

இரத்தப் புற்றுநோய்க்கான காரணங்கள் கண்டறியப்படும்வரை, அந்த நோயைத் தடுப்பதற்கான வழியேதும் இல்லை. அவ்வாறு காரணங்கள், உதாரணமாக இயற்கையில் நிகழும் பின்புலக் கதிர் விச்சு, கண்டு பிடிக்கப்பட்டாலும், அவை உடனே கட்டுப்படுத்தப்படக் கூடியனவாக இல்லாமல் இருக்கலாம். எனவே நோய் தடுக்கப்படுவதற்கு அது குறிப்பிடும் வகையில் உதவாமல் போகலாம்.

வகைப்படுத்துதல்
காரணங்கள்
டி-செல் நிணநீர்ம ஏதுவான இரத்தப் புற்றுநோய் (டி-பிஎல்எல்)
நோயியல்